"Multi Group" կոնցեռնի հիմնադիր Գագիկ Ծառուկյանի մասնակցությամբ Առինջ Մոլ առևտրի կենտրոնի հարևանությամբ գտնվող տարածքում բացվել է միանգամից երկու գործարան՝ արևային համակարգերի և տեքստիլի: Արևային վահանակների նախագծմամբ,արտադրությամբ և տեղադրմամբ զբաղվող Մուլտի Սոլար ընկերության գործարանում ավելի քան 10-ը միլիոն դոլարի ներդրման շնորհիվ կստեղծվի մոտ 200 նոր աշխատատեղ: Արտադրանքի իրացման հիմնական շուկաները կլինեն Միացյալ Նահանգներն ու Ռուսաստանը: Բացված հաջորդ գործարանը Մուլտի Գրուպ Տեքստիլ ընկերության սրբիչի արտադրությամբ զբաղվող գործարանն է: Multi Group-ի ու սիրիական "Սաբաղ գրուպի" հիմնադրած տեքստիլ արդյունաբերության այս գործարանը կթողարկի որակյալ արտադրանք, որի հումքը 100% մաքուր բամբակյա մանվածքն է: Գագիկ Ծառուկյանի ներդրումային հերթական խոշոր ծրագրի մանրամասները՝ առաջարկվող տեսանյութում: